
[bookmark: _Toc191495948]Bevezetés
A szakdolgozat a számozatlan Bevezetés fejezettel indul 1,5-2 oldal terjedelemben. A Hallgató ezen fejezetben kifejti néhány, a témát általánosan leíró indító mondat (1-2 bekezdés) után az írása célját, a téma aktualitását és témaválasztása okát, a tárgyalt probléma felvetését, a kutatási kérdését vagy kérdéseit. A bevezetés utolsó bekezdésében a dolgozat szerkezete, felépítése kerül leírásra. A fejezet nem bontható további alfejezetekre, bekezdésekre viszont kötelező tagolni. 
A bevezetés a dolgozat struktúrájával zárul, amelyben a Hallgató kifejti, hogy milyen témák kerülnek ismertetésre a dolgozatban, és azok milyen sorrendben szerepelnek. Így például: Szakdolgozatomban elsőként ismertetem a …, majd a második fejezetben kitérek a…, ahol szintén megvizsgálásra kerül a…, végül a dolgozatom a… -val zárul.

A hallgatók a tágabb témától a szűkebb, specifikusabb témáig haladva ismertetik a dolgozat elméleti hátterét. Fontos meghatározni, hogy mi az a pont, ameddig érdemes visszanyúlni a szakirodalomban témában és időben. A téma törtélelmi előzményei, a legfontosabb terminusok definiálása a dolgozat legfeljebb 50-60%-a lehet.
A szövegben színes betűk, aláhúzások nem használhatók, kiemelésre a kövér betűfajta is kerülendő. Dőlt betűtípust szó szerinti idézetnél alkalmaz a Hallgató. A fejezetek címének végére kettőspont/pont nem kerül!

[bookmark: Médiatípusok]A Hallgató a dolgozatot fejezetekre és alfejezetekre bontja a Címsor 1, Címsor 2 és Címsor 3 stílusbeállításokkal. Ennek célja, hogy a dolgozat elkészültével automatikus tartalomjegyzék kerülhessen beszúrásra. Az egyes stílusok beállítását előzetesen érdemes megtenni a címsorra jobb egérgombbal kattintva.
Célszerű a fő fejezeteket nagybetűsen vagy kiskapitális beállítással írni, a további, alsóbb szintű fejezeteket pedig ettől elkülöníteni (például kisebb betűvel). 

A szakdolgozatban nem ajánlott nagyon sok fő- és alfejezetet nyitni. Főszabály, hogy egy fejezet vagy alfejezet nem lehet rövidebb fél oldalnál, így amennyiben egy adott pont ezen rövidségű lenne, célszerű azt egy másik fejezettel összevonni. 
[bookmark: _Toc191495952]1.3. Harmadik fejezet címe
A dolgozatban a Hallgató ábrákat, képeket és táblázatokat is beszúrhat abban az esetben, ha ezek a tartalmi megértést segítik, a dolgozat tartalmát gazdagítják.
A középre igazított ábrák és táblázatok leírása szintén a dolgozat részét képezik. Az ábrát és táblázatot megelőzően vagy az utána lévő szövegben tartalmilag is ki kell fejteni, mit jelenítünk meg az adott ábrával, táblázattal. Hasznos továbbá, ha zárójelben feltüntetjük az ábra (1. ábra) vagy táblázat (1. táblázat) számát is, ezzel is segítve a szövegben való eligazodást.

Előfordulhat, hogy a mesterséges intelligencia által létrehozott tartalom helytelen.]
[bookmark: _Toc191716521][bookmark: _Toc191717014]1. ábra Az ábra címe
Forrás: az ábra forrása vagy annak jelölése, hogy az adott ábra saját szerkesztés

Az ábrán (1. ábra) látható, hogy az ábrákat és táblázatokat címmel, valamint forrásmegjelöléssel szükséges ellátni 11-es betűmérettel. A cím az ábrák esetén az ábra alá, táblázatok esetében a táblázat fölé kerül, míg a forrásmegjelölés kizárólag a táblázat vagy ábra alá írandó. Az ábra és táblázat címének elkészítését a hivatkozás fülön – képaláírás beszúrása – ábra/táblázat kiválasztása után lehet megtenni, így ábrajegyzék készítésekor a Word automatikusan elkészíti az ábrák és táblázatok listáját.
Szintén fontos, hogy túl nagy ábra és táblázat ne kerüljön a dolgozatba, vagy legfeljebb a mellékletek részbe. A túl sok ábra és táblázat alkalmazása sem célszerű.

Forrás: a táblázat forrása vagy annak jelölése, hogy az adott táblázat saját szerkesztés

A dolgozatban rövidítések használata megengedett. Szabály szerint első említésben az adott rövidítés teljesen kiírandó, jelezve a későbbi rövidítést, míg később elegendő csak a rövidítés használata.
Például az Egyesült Nemzetek Szervezete (ENSZ) esetében a második említéstől kezdve hivatkozható ENSZ-ként.
Felsorolás és számozás használható, de kerülni kell túlzott használatát. A felsorolásjelek használata legyen következetes, a két legalkalmasabb jel: • és –.  
Az 1-től 10-ig terjedő számokat ki kell írni betűvel, 10 fölött számmal írható minden. Lábjegyzetet használhat olyan célból, hogy feltüntessen információkat, ami nem kapcsolódik közvetlenül a szöveghez, de megmagyarázza azt.

Az összegzés (számozatlan alfejezet) (1,5-3 oldal terjedelemben) összefoglalja a dolgozat tudományos eredményeit, legfontosabb következtetéseket és megállapításokat. Indokolt esetben az összegzés fejezetet megelőzheti egy következtetések c. fejezet is, ami az empirikus kutatás legfőbb megállapításait, következtetéseit tartalmazza. Az összegzés fő része a kutatási kérdés megválaszolása, visszacsatolva a bevezetésben felvetett kérdésekre. Az összegzés a tudományos kutatás korlátainak ismertetésével, valamint a lehetséges jövőbeni kutatási irányokkal zárul. Az összegzésben múlt időben tekintünk vissza a dolgozatra.

Az irodalomjegyzékben az összes felhasznált szakirodalom felsorolásra kerül ABC-sorrendben, 1,25-ös függő behúzással. 
[bookmark: _Toc191495956]Internetes forrásjegyzék
Érdemes az internetes forrásokat (linkeket és letöltési idejüket) külön választva, az Internetes forrásjegyzék címszó alá tenni. Javasolt az internetes forrásokat egységesíteni abból a szempontból, hogy vagy https:// vagy www. álljon előttük. A hiperhivatkozásokat szükséges eltávolítani, se kék színű, se aláhúzott ne legyen a link.

